Το podcast του aek365 και του Submarine Magazine είναι πλέον γεγονός. Μια ιδέα που είχαμε εδώ και αρκετό καιρό, ωρίμασε, παραωρίμασε, ωρίμασε περισσότερο και τελικά ήρθε η ώρα να υλοποιηθεί.

Τι είναι το podcast

Είναι μια ηχητική εκπομπή (σαν web radio) μόνο που δε θα μεταδίδεται ζωντανά αλλά ως ηχογραφημένη μερικές ώρες μετά την παραγωγή της. Θα μπορείτε να την ακούτε όποτε θέλετε, ενώ αρκετά σύντομα θα μπορείτε να γίνετε συνδρομητές της (φυσικά δωρεάν) μέσω Google Play και App Store, για να την ακούτε ακόμα κι αν δεν είστε συνδεδεμένοι στο ίντερνετ.

Τι θα είναι το AEKcast

Θα είναι συνήθως μονοθεματικές εκπομπές που θα αφορούν αποκλειστικά την ΑΕΚ ωστόσο ηδομή των εκπομπών ενίοτε θα αλλάζει. Κάποιες φορές Κώστας Κετσετζόγλου και Άκης Γεωργίου θα συζητούν για την επικαιρότητα του συλλόγου, ενώ κάποιες άλλες θα φιλοξενούνται συνεντεύξεις, παρουσιάσεις και διάφορες εκπλήξεις. Πρόθεση του συγκεκριμένου εγχειρήματος είναι να υπάρχει διαδραστικότητα, για αυτό και θα μπορείτε να συμμετέχετε μέσω μηνυμάτων και ερωτημάτων που θα αποστέλλονται σε σχετικά άρθρα πριν από την εκπομπή.

Στείλτε τις ερωτήσεις σας

Για αρχή στείλτε, αν το επιθυμείτε, τις ερωτήσεις, τα σχόλιά σας ή τις απόψεις σας για οτιδήποτε αφορά την ΑΕΚ για να τις συζητήσουμε στην πρώτη εκπομπή την οποία θα μπορείτε να την ακούσετε το πρωί της Τρίτης στο aek365. Υποβάλετε ερωτήσεις μέσω μημύματος κάτω από το άρθρο μέχρι τις 9 απόψέ το βράδυ και οι πιο ενδιαφέρουσες θα απαντηθούν. Ευχαριστούμε και σας περιμένουμε